

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA TRPANJ

OPĆINSKO VIJEĆE

Na temelju članka 76. Zakona o sportu (Narodne novine [71/06](https://www.zakon.hr/cms.htm?id=56), [150/08](https://www.zakon.hr/cms.htm?id=57), [124/10](https://www.zakon.hr/cms.htm?id=58), [124/11](https://www.zakon.hr/cms.htm?id=59), [86/12](https://www.zakon.hr/cms.htm?id=60), [94/13](https://www.zakon.hr/cms.htm?id=476), [85/15](https://www.zakon.hr/cms.htm?id=12103), [19/16](https://www.zakon.hr/cms.htm?id=16031), [98/19](https://www.zakon.hr/cms.htm?id=40903), [47/20](https://www.zakon.hr/cms.htm?id=44277)), te članka 30. Statuta Općine Trpanj (Službeni glasnik Dubrovačko-neretvanske županije br.06/13, 14/13 i 7/18), Općinsko vijeće Općine Trpanj, na svojoj 22. sjednici održanoj 20. svibnja 2020. godine, donijelo je

**PROGRAM**

**javnih potreba u sportu Općine Trpanj**

**za 2020. godinu**

Članak 1.

Javnim potrebama u sportu za koje se sredstva osiguravaju u Proračunu Općine Trpanj utvrđuju se programi odnosno aktivnosti, poslovi i djelatnosti od značaja za Općinu Trpanj kao što su:

* poticanje i promicanjem sporta
* sufinanciranje redovnih djelatnosti sportskih udruga
* provođenje sportskih aktivnosti djece, mladeži i studenata
* održavaje sportsko-rekreativnih objekata
* sufinanciranje sportskih manifestacija

Članak 2.

Za ostvarivanje progama javnih potreba iz članka 1. ovog Programa, Općina Trpanj je planirala financijska sredstva u svom Proračunu sukladno Zakonu o sportu.

Članak 3.

Programom javnih potreba u sportu obuhvaćeno je financiranje osnovnih uvjeta za sport i rekreaciju i aktivnosti sportskih udruga u Općini Trpanj.

U 2020. godini planirana su proračunska sredstva na poziciji Programa 1002 Društvene djelatnosti A100004 - javne potrebe u sportu u visini od 80.000,00 kuna.

Članak 4.

Financiranje svih programa i projekata provodi se putem javnog poziva ,a sve sukladno Uredbi, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/15) i Pravilnika o financiranju programa i projekata od interesa za opće dobro koje provode udruge na području Općine Trpanj.

Članak 5.

Korisnik financiranja je u obvezi voditi precizne i redovite evidencije vezane uz provođenje programa ili projekta, kao i osigurati financijske izvještaje, sukladno propisima o računovodstvu neprofitnih organizacija.

Članak 6.

O utrošku proračunskih sredstava za ostvarivanje ovog programa općinski načelnik izvještava Općinsko vijeće.

Članak 7.

Zbog posljedica izazvanih pandemijom COVID-19, došlo je do znatnije neusklađenosti planiranih prihoda/primitaka i rashoda/izdataka, radi kojih će se proračun morati uravnotežiti izmjenama i dopunama Proračuna, a uslijed čega će se na isti način morati uravnotežiti i opseg financijskih sredstava i poslova utvrđenih ovim Programom.

Članak 8.

Ovaj Program stupa na snagu osmog dana od dana objave u Službenom glasniku Dubrovačko-neretvanske župnije.

KLASA: 611-01/20-01/01

URBROJ: 2117/07-05/01-20-1

Trpanj, 20. svibnja 2020.

Predsjednik Općinskog vijeća:

Josip Nesanović v.r.